
ΤΕΥΧΟΣ ΔΕΥΤΕΡΟ 


Αρ 


. Φύλλου 876 


ΑΠΟΦΑΣΕΙΣ 

Αριθμ. 38060/Ζ1 

Καθορισμός των όρων και της διαδικασίας επι¬ 
λογής για την χορήγηση υποτροφιών του Ιδρύ¬ 
ματος Κρατικών Υποτροφιών (ΙΚΥ) με σκοπό την 
εκπόνηση διδακτορικής διατριβής στην Ελλάδα 
στο πλαίσιο της Οριζόντιας Δράσης «Ενίσχυση 
του ανθρώπινου ερευνητικού δυναμικού μέσω 
της υλοποίησης διδακτορικής έρευνας» - 2ος Κύ¬ 
κλος, του Επιχειρησιακού Προγράμματος «Ανά¬ 
πτυξη Ανθρώπινου Δυναμικού, Εκπαίδευση και 
Δια Βίου Μάθηση», που συγχρηματοδοτείται από 
το Ευρωπαϊκό Κοινωνικό Ταμείο (Ε.Κ.Τ.) και το ελ¬ 
ληνικό δημόσιο. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του α.ν. 1825/1951 (ΦΕΚ Α' 150) «Περί συστάσεως 
του Ιδρύματος Κρατικών Υποτροφιών» όπως ισχύει, 
β. του ν. 2158/1993 (ΦΕΚ Α' 109) «Εκσυγχρονισμός 
του Ιδρύματος Κρατικών Υποτροφιών (ΙΚΥ) και άλλες 
διατάξεις», όπως ισχύει, 

γ. της παραγράφου 1 του άρθρου 31 του νόμου υπ' 
αριθ. 4386/2016 «Ρυθμίσεις για την Έρευνα και άλλες 
διατάξεις» (ΦΕΚ Α' 83), 

δ. του π.δ. 321/1999 (Φ.Ε.Κ. Α' 306) «Οργανισμός του 
Ιδρύματος Κρατικών Υποτροφιών», όπως ισχύει, 
ε. του π.δ. 73/2015 (Φ.Ε.Κ. Α' 116) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών», 
στ. της παρ. 6 του άρθρου 59 του ν. 3966/2011 (ΑΊ18) 
«Θεσμικό πλαίσιο των Πρότυπων Πειραματικών Σχολεί¬ 
ων, Ίδρυση Ινστιτούτου Εκπαιδευτικής Πολιτικής, Ορ¬ 
γάνωση του Ινστιτούτου Τεχνολογίας Υπολογιστών και 
Εκδόσεων «ΔΙΟΦΑΝΤΟΣ» και λοιπές διατάξεις», όπως 
τροποποιήθηκε με την παρ. 1 αρ. 81 ν. 4485/2017 (ΦΕΚ 
Α' 114) και ισχύει, 


ζ. του άρθρου 90 του «Κώδικα Νομοθεσίας για την Κυ¬ 
βέρνηση και Κυβερνητικά Όργανα» που κυρώθηκε με το 
άρθρο πρώτο του π.δ. 63/2005 (ΦΕΚ Α' 98), 
η. της παρ. θ του άρθρου 23 καθώς και των άρθρων 
24,77,79 και 80 του ν. 4270/2014 (ΦΕΚ Α' 143) «Αρχές δη¬ 
μοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ) - δημόσιο λογιστικό και άλλες 
διατάξεις», όπως ισχύει, 

θ. της παρ. 4 του άρθρου 28 του ν. 4314/2014 (ΦΕΚ Α' 
265) «Α. Για τη διαχείριση, τον έλεγχο και την εφαρμογή 
αναπτυξιακών παρεμβάσεων και άλλες διατάξεις», 
ι. του π.δ. 80/2016 (ΦΕΚ Α' 145) «Ανάληψη υποχρεώ¬ 
σεων από τους διατάκτες», όπως ισχύει, 
ια'. των π.δ. 70/2015 (Φ.Ε.Κ. Α' 114) και 123/2016 (ΦΕΚ 
Α' 208) περί ανασύστασης και μετονομασίας Υπουργεί¬ 
ων, 

ιβ'. της υπ' αριθμ. Υ197/2016 (ΦΕΚ Β'3722)απόφασης 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομίας και Ανάπτυξης, Αλέξαν¬ 
δρο Χαρίτση», όπως ισχύει. 

ιγ'.Τουπ.δ. 147/2017 (ΦΕΚ ΑΊ 92) «Οργανισμός του 
Υπουργείου Οικονομίας και Ανάπτυξης», 
ιδ'. της υπ'αριθμ. Υ2/22.09.2015 απόφασης του Πρω¬ 
θυπουργού «Σύσταση Θέσεων Αναπληρωτών Υπουργών 
και Υφυπουργών» (ΦΕΚ Β' 2076), 
ιε'. της υπ' αριθμ. 50317/Ζ1 /24.3.2016 (Φ.Ε.Κ. Υ.Ο.Δ.Δ. 
184) απόφασης της Αναπληρώτριας Υπουργού Παιδείας, 
Έρευνας και Θρησκευμάτων «Συγκρότηση του Διοικητι¬ 
κού Συμβουλίου του Ιδρύματος Κρατικών Υποτροφιών 
(Ι.Κ.Υ.)», 

ιστ'. του π.δ. 125/2016 (Φ.Ε.Κ. Α' 210) «Διορισμός 
Υπουργών, Αναπληρωτών Υπουργών και Υφυπουργών». 

2. Την πρόσκληση «Ενίσχυση του ανθρώπινου ερευ¬ 
νητικού δυναμικού μέσω της υλοποίησης διδακτορικής 
έρευνας» της Ειδικής Υπηρεσίας Διαχείρισης του Ε.Π. 
«Ανάπτυξη Ανθρώπινου Δυναμικού, Εκπαίδευση και 
Διά Βίου Μάθηση» του Υπουργείου Οικονομίας, Ανά¬ 
πτυξης και Τουρισμού (Α.Π. 12090/06.06.2017, ΑΔΑ: 
Ως78465ΧΙ8Ί92, Κωδικός Πρόσκλησης: ΕΔΒΜ10), όπως 
ισχύει. 

3. Το απόσπασμα πρακτικού της 35ης /21 -09-2017 Συν. 
του Διοικητικού Συμβουλίου του ΙΚΥ. 

Τεύχος Β'876/13.03.2018 


4. Την Α.Π. 2177/19.2.2016 (ΑΔΑ: ΩΚΔΓ4653Ο7-07Λ) 
απόφαση της Ειδικής Υπηρεσίας Διαχείρισης του Ε.Π. 
«Ανάπτυξη Ανθρώπινου Δυναμικού, Εκπαίδευση και Διά 
Βίου Μάθηση» του Υπουργείου Οικονομίας, Ανάπτυξης 
και Τουρισμού, με θέμα «Ένταξη της Πράξης "Ενίσχυση 
του ανθρώπινου ερευνητικού δυναμικού μέσω της υλο¬ 
ποίησης διδακτορικής έρευνας"με Κωδικό ΟΠΣ 5000432 
στο Επιχειρησιακό Πρόγραμμα "Ανάπτυξη Ανθρώπινου 
Δυναμικού, Εκπαίδευση και Δια Βίου Μάθηση "του ΕΣΠΑ 
2014-20», όπως ισχύει. 

5. Την υπ' αριθμ. ΑΠ 24404/02.03.2016 απόφαση 
του Υπουργού Οικονομίας και Ανάπτυξης, έγκρισης 
των πιστώσεων της ΣΑΕ345/1 και Κωδ. Πράξης ΣΑ: 
2016ΣΕ34510002, όπως ισχύει. 

6. Το γεγονός ότι από τις διατάξεις της παρούσας 
απόφασης προϋπολογίζεται συνολική δαπάνη για τα 
έτη 2018, 2019 και 2020 ύψους εννέα εκατομμυρίων 
επτακοσίων τεσσάρων χιλιάδων επτακοσίων εβδομή¬ 
ντα δύο ευρώ (€ 9.704.772,00), η οποία θα βαρύνει το 
Πρόγραμμα Δημοσίων Επενδύσεων (ΠΔΕ) του προϋπο¬ 
λογισμού του ΙΚΥ και συγχρηματοδοτείται από το Ευρω¬ 
παϊκό Κοινωνικό Ταμείο (ΕΚΤ) και το ελληνικό δημόσιο. 
Ειδικότερα, η εν λόγω συνολική δαπάνη κατ' έτος (2018, 
2019, 2020) θα ανέλθει σε τρία εκατομμύρια διακόσιες 
τριάντα τέσσερις χιλιάδες εννιακόσια είκοσι τέσσερα 
ευρώ (€ 3.234.924,00). 

7. Την υπ. αριθμ. 226956/Β1 /Φ.7/1228/22-12-2017 ει¬ 
σήγηση της Γενικής Διεύθυνσης Οικονομικών Υπηρεσιών 
του Υπουργείου Παιδείας, Έρευνας και Θρησκευμάτων. 

8. Την ανάγκη καθορισμού των όρων και της διαδι¬ 
κασίας επιλογής για την χορήγηση των υποτροφιών, 
αποφασίζουμε: 

Καθορίζουμε τους όρους και τη διαδικασία επιλογής 
υποτροφιών του Ιδρύματος Κρατικών Υποτροφιών (ΙΚΥ) 
με σκοπό την εκπόνηση διδακτορικής διατριβής στην 
Ελλάδα στο πλαίσιο της Οριζόντιας Δράσης «Ενίσχυ¬ 
ση του ανθρώπινου ερευνητικού δυναμικού μέσω της 
υλοποίησης διδακτορικής έρευνας» - 2ος Κύκλος, του 
Επιχειρησιακού Προγράμματος «Ανάπτυξη Ανθρώπινου 
Δυναμικού, Εκπαίδευση και Δια Βίου Μάθηση», που συγ- 
χρηματοδοτείται από το Ευρωπαϊκό Κοινωνικό Ταμείο 
(Ε.Κ.Τ.) και το Ελληνικό Δημόσιο. 


ΚΑΝΟΝΙΣΤΙΚΕΣ ΔΙΑΤΑΞΕΙΣ ΔΡΑΣΗΣ 
ΜΕ ΤΙΤΛΟ «ΕΝΙΣΧΥΣΗ ΤΟΥ ΑΝΘΡΩΠΙΝΟΥ 
ΕΡΕΥΝΗΤΙΚΟΥ ΔΥΝΑΜΙΚΟΥ 
ΜΕΣΩ ΤΗΣ ΥΛΟΠΟΙΗΣΗΣ 
ΔΙΔΑΚΤΟΡΙΚΗΣ ΕΡΕΥΝΑΣ» - 2ος ΚΥΚΛΟΣ 

ΠΡΟΟΙΜΙΟ 

Το Ιδρυμα Κρατικών Υποτροφιών (ΙΚΥ), στο πλαίσιο 
της Οριζόντιας Δράσης «Ενίσχυση του ανθρώπινου 
ερευνητικού δυναμικού μέσω της υλοποίησης διδα¬ 
κτορικής έρευνας»-2ος Κύκλος, του Επιχειρησιακού 
Προγράμματος «Ανάπτυξη Ανθρώπινου Δυναμικού, 
Εκπαίδευση και Δια Βίου Μάθηση», προκηρύσσει 330 
θέσεις υποτροφιών, μέγιστης διάρκειας τριών (3) ετών, 
για εκπόνηση διδακτορικής διατριβής στην Ελλάδα. Η 
Δράση στοχεύει στην ενίσχυση νέων ερευνητών και 
στην παραγωγή υψηλών ερευνητικών αποτελεσμάτων, 
απευθύνεται σε υποψήφιους διδάκτορες Ανώτατων 
Εκπαιδευτικών Ιδρυμάτων της Ελλάδας, των οποίων η 
Τριμελής Συμβουλευτική Επιτροπή έχει οριστεί μετά 
την 01/01/2016 και παρέχει δυνατότητα συνεργασίας 
με Φορείς του άρθρου 13α του ν. 4310/2014. 
ΚΕΦΑΛΑΙΟ Α' 

ΚΑΤΑΝΟΜΗ ΤΩΝ ΘΕΣΕΩΝ ΥΠΟΤΡΟΦΙΩΝ 

Οι θέσεις υποτροφιών θα κατανεμηθούν στους επιστη¬ 
μονικούς κλάδους (1. Φυσικές Επιστήμες, 2. Επιστήμες 
Μηχανικού και Τεχνολογία, 3. Γεωργικές Επιστήμες, 4. Ια¬ 
τρική και Επιστήμες Υγείας, 5. Ανθρωπιστικές Επιστήμες, 
6. Κοινωνικές Επιστήμες και 7. Οικονομικές και Νομικές 
Επιστήμες) βάσει του τύπου: 

(Χί/Υ) * 330 όπου: 

Χί: το πλήθος των αιτήσεων με βαθμό αξιολόγησης 
μεγαλύτερο ή ίσο του 50 στον επιστημονικό κλάδο ί, 

Υ: το σύνολο των αιτήσεων με βαθμό αξιολόγησης 
μεγαλύτερο ή ίσο του 50 (όλων των επιστημονικών κλά¬ 
δων). 

Οι υποψήφιοι μπορούν να υποβάλουν μόνο μία αί¬ 
τηση για ένα Επιστημονικό Τομέα και ένα Κλάδο από 
τον παρακάτω πίνακα, ενώ οι δυνατές Εξειδικεύσεις θα 
περιλαμβάνονται σε Παράρτημα που θα συνοδεύει την 
πρόσκληση υποβολής αιτήσεων που εκδίδει το ΙΚΥ. 


ΕΠΙΣΤΗΜΟΝΙΚΟΣ ΤΟΜΕΑΣ 

ΕΠΙΣΤΗΜΟΝΙΚΟΣ ΚΛΑΔΟΣ / 

ΕΠΙΣΤΗΜΟΝΙΚΗ ΕΞΕΙΔΙΚΕΥΣΗ 

ΦΥΣΙΚΕΣ ΕΠΙΣΤΗΜΕΣ ΚΑΙ ΕΠΙΣΤΗΜΕΣ ΜΗΧΑΝΙΚΟΥ 

1. Φυσικές Επιστήμες 

2. Επιστήμες Μηχανικού καιΤεχνολογία 

3. Γεωργικές Επιστήμες 

ΕΠΙΣΤΗΜΕΣ ΖΩΗΣ 

4. Ιατρική και Επιστήμες Υγείας 

ΚΟΙΝΩΝΙΚΕΣ ΚΑΙ ΑΝΘΡΩΠΙΣΤΙΚΕΣ ΕΠΙΣΤΗΜΕΣ 

5. Ανθρωπιστικές Επιστήμες 

6. Κοινωνικές Επιστήμες 

7. Οικονομικές και Νομικές Επιστήμες 

ΚΕΦΑΛΑΙΟ Β' 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ - 

ΚΡΙΤΗΡΙΑ ΕΠΙΛΕΞΙΜΟΤΗΤΑΣ 

Δικαίωμα συμμετοχής έχουν όσοι πληρούν σωρευτικά 
τις παρακάτω προϋποθέσεις: 

1. Έχουν ανακηρυχτεί, μετά την 01-01-2016 (ημερο¬ 
μηνία απόφασης ορισμού Τριμελούς Συμβουλευτικής 
Επιτροπής), υποψήφιοι διδάκτορες Ανώτατου Εκπαιδευ¬ 
τικού Ιδρύματος της Ελλάδας με δυνατότητα συνεργασί¬ 
ας με φορείς του άρθρου 13α του ν. 4310/2014. 

2. Έχουν ελληνικό Αριθμό Φορολογικού Μητρώου 
(Α.Φ.Μ.). 

3. Δεν είναι κάτοχοι διδακτορικού διπλώματος σε 
οποιοδήποτε επιστημονικό τομέα. 

4. Δεν έχουν λάβει κατά το παρελθόν ούτε λαμβάνουν 
άλλη υποτροφία από το ΙΚΥ για διδακτορικές σπουδές ή 
έρευνα διδακτορικού επιπέδου. 

5. Εάν έχουν λάβει οποτεδήποτε άλλη υποτροφία του 
ΙΚΥ, έχουν εκπληρώσει όλες τις υποχρεώσεις που ανέλα- 
βαν από την αιτία αυτή. 

6.0 μέσος όρος του εισοδήματος επιβολής εισφοράς 
αλληλεγγύης των φορολογικών ετών 2014, 2015 και 
2016 δεν υπερβαίνει τις δεκατέσσερις χιλιάδες ευρώ 
(14.000,00 €) και σε περίπτωση κατά την οποία έχουν 
ποσοστό αναπηρίας 67% και άνω, τις δεκαοχτώ χιλιάδες 
ευρώ (18.000,00 €). 

7. Δεν θα εργάζονται καθ' όλη τη διάρκεια της υπο¬ 
τροφίας. 

α) Στον δημόσιο τομέα ως μόνιμοι υπάλληλοι ή με 
σχέση εργασίας αορίστου χρόνου ή 

β) στον ιδιωτικό τομέα με σχέση εργασίας πλήρους 
απασχόλησης αορίστου χρόνου. 

8. Δεν χρηματοδοτούνται και δεν θα χρηματοδοτη¬ 
θούν για την προτεινόμενη διδακτορική διατριβή ή άλλη 
έρευνα με συναφές θέμα από οποιαδήποτε άλλη πηγή 
(δημόσια, ιδιωτική, ευρωπαϊκή, διεθνή) καθ'όλη τη δι¬ 
άρκεια της υποτροφίας. 

9. Οι άνδρες υποψήφιοι έχουν εκπληρώσει τις στρατι¬ 
ωτικές τους υποχρεώσεις ή έχουν νόμιμα απαλλαγεί από 
αυτές, ή έχουν τύχει αναβολής κατάταξης, ο χρόνος της 
οποίας επαρκεί για το πλήρες διάστημα της υποτροφίας 
και την ολοκλήρωση της διδακτορικής τους διατριβής. 

ΚΕΦΑΛΑΙΟ Γ' 

ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ 

1. Γενικά 

Η αίτηση υποψηφιότητας διατίθεται αποκλειστικά σε 
ηλεκτρονική μορφή στους ενδιαφερομένους, οι οποίοι 
υποχρεούνται να συμπληρώσουν όλα τα πεδία της χω¬ 
ρίς οποιαδήποτε παράλειψη και να την υποβάλουν κατ’ 
αρχάς ηλεκτρονικά και στην συνέχεια σε έντυπη μορφή 
κατά τα ειδικότερα αναφερόμενα κατωτέρω. 

2. Ηλεκτρονική υποβολή αίτησης υποψηφιότητας. 

Οι αιτήσεις υποψηφιότητας υποβάλλονται ηλεκτρο¬ 
νικά, εντός προθεσμίας που θέτει το ΙΚΥ μέσω της δια- 
δικτυακής εφαρμογής-πλατφόρμας στην ηλεκτρονική 
διεύθυνση: ΗΐΐρίΫ/θρρΙίεθΐίοηδ.ίΚγ.ςι'/. 

Η γλώσσα σύνταξης της αίτησης είναι η ελληνική. Εξαί¬ 
ρεση αποτελεί το μέρος της αίτησης που αφορά στην 


πρόταση διδακτορικής διατριβής υποψηφίων οι οποίοι 
έχουν την έγκριση της Γενικής Συνέλευσης Ειδικής Σύν¬ 
θεσης (Γ.Σ.Ε.Σ.) του Τμήματός τους για συγγραφή της 
διατριβής τους σε άλλη γλώσσα. Με την υποβολή των 
αιτήσεών τους, οι ενδιαφερόμενοι αποδέχονται πλήρως 
τους όρους της παρούσας απόφασης καθώς και το γεγο¬ 
νός ότι η διαδικασία δύναται, με αιτιολογημένη απόφαση 
του ΔΣ του ΙΚΥ, να διακοπεί, αναβληθεί ή επαναληφθεί 
με το ίδιο ή και άλλο περιεχόμενο. 

Με την υποβολή της ηλεκτρονικής αίτησης, ο υπο¬ 
ψήφιος παρέχει τη συναίνεσή του για την τήρηση και 
επεξεργασία των δεδομένων προσωπικού χαρακτήρα, 
που περιλαμβάνονται σε αυτήν και αποθηκεύονται σε 
ψηφιακά και πληροφοριακά συστήματα για την εξυπη¬ 
ρέτηση των σκοπών του παρόντος προγράμματος, από 
το ΙΚΥ και αρμόδιους εθνικούς και ευρωπαϊκούς Οργα¬ 
νισμούς και Φορείς, κατά τα ειδικότερα προβλεπόμενα 
στην κείμενη νομοθεσία για την προστασία των εν λόγω 
δεδομένων. 

Δεν επιτρέπεται οποιαδήποτε αλλαγή στα στοιχεία 
της αίτησης μετά τη οριστική ηλεκτρονική υποβολή της. 

Στην αναρτώμενη ηλεκτρονική αίτηση επισυνάπτονται 
επί ποινή απαραδέκτου τα εξής έγγραφα σε μορφή αρ¬ 
χείου ΡϋΡ (μεγ. 5 Μό): 

• Βιογραφικό σημείωμα (βάσει του ευρωπαϊκού προ¬ 
τύπου "ΕυΓορ355"), στο οποίο αναφέρονται, μεταξύ των 
άλλων, οι προπτυχιακοί και μεταπτυχιακοί τίτλοι, η πι¬ 
στοποιημένη γνώση ξένων γλωσσών, οι δημοσιεύσεις 
σε έγκριτα επιστημονικά περιοδικά, οι ανακοινώσεις σε 
επιστημονικά συνέδρια, τυχόν εργασιακή εμπειρία και 
οποιαδήποτε άλλη δραστηριότητα προσιδιάζει στην 
υλοποίηση της πρότασης διδακτορικής διατριβής και 
συμβάλει στην απόκτηση επιστημονικής επάρκειας 
στον επιστημονικό τομέα, κλάδο και εξειδίκευση όπου 
εντάσσεται η αίτηση-πρόταση διδακτορικής διατριβής. 

■ Πρόταση διδακτορικής διατριβής έως 2.000 λέξεις 
με την ακόλουθη δομή: (α) Περίληψη, (β) Εισαγωγή, (γ) 
Θεωρητικό πλαίσιο, (δ) Ερευνητικά ερωτήματα/υποθέ¬ 
σεις εργασίας, (ε) Μεθοδολογία και (στ) Χρονοδιάγραμμα 
στο οποίο θα αναφέρεται και η αιτούμενη διάρκεια της 
υποτροφίας σε μήνες, αρχομένης από την ημερομηνία 
υπογραφής της σύμβασης σύμφωνα με τα οριζόμενα 
στο κεφ. ΣΤ της παρούσας (η διάρκεια δεν μπορεί να 
υπερβαίνει τους 36 συνεχόμενους μήνες, επί ποινή απα¬ 
ραδέκτου της αίτησης). 

• Περίληψη (305ΐΓ3εΐ) πρότασης διδακτορικής διατρι¬ 
βής (όπως στην πρόταση ανωτέρω). 

■ Ενδεικτική βιβλιογραφία πρότασης διδακτορικής 
διατριβής (δεν προσμετράται στον αριθμό των λέξεων). 

Η αίτηση υποψηφιότητας επέχει θέση υπεύθυνης δή¬ 
λωσης του ν. 1599/1986 του υποψηφίου ότι: 

α) όλα τα αναφερόμενα στην αίτηση στοιχεία είναι 
αληθή και ότι ο υποψήφιος πληροί τις προϋποθέσεις 
συμμετοχής του Κεφαλαίου Β'της παρούσας απόφασης, 

β) έχει υποβάλει μόνο μία αίτηση στο πλαίσιο της πα¬ 
ρούσας απόφασης, 

γ) δεν είναι κάτοχος άλλου διδακτορικού διπλώματος, 

δ) δεν χρηματοδοτείται και δεν θα χρηματοδοτηθεί για 
την προτεινόμενη διδακτορική έρευνα ή άλλη έρευνα με 

συναφές θέμα από οποιαδήποτε άλλη πηγή (δημόσια, 
ιδιωτική, ευρωπαϊκή, διεθνή) καθ' όλη τη διάρκεια της 
υποτροφίας, 

ε) δεν θα εργάζεται καθ' όλη τη διάρκεια της υποτρο¬ 
φίας ί) στον δημόσιο τομέα με σχέση εργασίας ιδιωτικού 
δικαίου αορίστου χρόνου ή ως μόνιμος υπάλληλος ή ϋ) 
στον ιδιωτικό τομέα με σχέση εργασίας πλήρους απα¬ 
σχόλησης αορίστου χρόνου, 

στ) συναινεί ρητά και ανεπιφύλακτα στην τήρηση και 
επεξεργασία δεδομένων προσωπικού χαρακτήρα, που 
περιλαμβάνονται στην αίτηση και αποθηκεύονται σε 
ψηφιακά και πληροφοριακά συστήματα για την εξυπη¬ 
ρέτηση των σκοπών του παρόντος προγράμματος, από 
το ΙΚΥ και αρμόδιους εθνικούς και ευρωπαϊκούς Οργα¬ 
νισμούς και Φορείς, 

ζ) δεν υφίστανται/εκκρεμούν συμβατικές του υποχρε¬ 
ώσεις στο πλαίσιο άλλης υποτροφίας του ΙΚΥ και δεν έχει 
λάβει κατά το παρελθόν ούτε λαμβάνει άλλη υποτροφία 
από το ΙΚΥ για διδακτορικές σπουδές ή έρευνα διδακτο¬ 
ρικού επιπέδου, 

η) έλαβε γνώση και αποδέχεται πλήρως και ανεπιφύ¬ 
λακτα τους όρους της παρούσας καθώς και ότι το Διοικη¬ 
τικό Συμβούλιο του ΙΚΥ δύναται κατά πλήρη διακριτική 
ευχέρειά του, να διακόψει, αναβάλει ή επαναλάβει την 
διαδικασία χορήγησης των υποτροφιών με το ίδιο ή και 
άλλο περιεχόμενο. 

Σε περίπτωση υποβολής ψευδών δηλώσεων θα εφαρ¬ 
μόζονται τα προβλεπόμενα από τις διατάξεις του ν. 
1599/1986. Ειδικότερα, όλοι οι υποψήφιοι είναι αποκλει¬ 
στικά υπεύθυνοι να συμπληρώσουν πλήρως και ορθώς 
όλα τα πεδία της αίτησης (συμπεριλαμβανομένων των 
αναρτώμενων αρχείων) έως τη λήξη της προθεσμίας της 
ηλεκτρονικής υποβολής. 

Η επιλογή γίνεται βάσει του επιστημονικού τομέα και 
κλάδου που εμπίπτει το θέμα της διδακτορικής διατρι¬ 
βής και όχι βάσει του επιστημονικού τομέα στον οποίον 
εμπίπτουν οι προηγούμενοι τίτλοι σπουδών του υπο¬ 
ψηφίου. Οι υποψήφιοι έχουν την αποκλειστική ευθύνη 
επιλογής του επιστημονικού τομέα, του επιστημονικού 
κλάδου και της επιστημονικής εξειδίκευσης στην οποία 
θα εντάξουν την αίτηση υποψηφιότητάς τους, κανένα 
στοιχείο της οποίας δεν μπορεί να αλλάξει μετά την 
καταληκτική ημερομηνία ηλεκτρονικής υποβολής των 
αιτήσεων. 

3. Υποβολή αίτησης σε έντυπη μορφή - Δικαιολογητικά 
υποψηφιότητας 

Με την επιτυχή υποβολή-οριστικοποίηση της ηλεκτρο¬ 
νικής αίτησης-υπεύθυνης δήλωσης, οι υποψήφιοι θα λά¬ 
βουν ηλεκτρονικό μήνυμα με τον κωδικό ηλεκτρονικής 
υποβολής της αίτησής τους. Εν συνεχεία, οι υποψήφιοι 
οφείλουν, εντός προθεσμίας που θέτει το ΙΚΥ, να την 
υποβάλουν υπογεγραμμένη και σε έντυπη (εκτυπωμέ¬ 
νη) μορφή ταχυδρομικώς με συστημένη επιστολή ή με 
ταχυμεταφορά (ςουπθή ή ιδιοχείρωςστο Ίδρυμα Κρατι¬ 
κών Υποτροφιών (ΙΚΥ - Λεωφ. Εθνικής Αντιστάσεως 41, 
142 34, Νέα Ιωνία), συνοδευόμενη υποχρεωτικά από τα 
κάτωθι δικαιολογητικά (τα στοιχεία των οποίων δεν θα 
πρέπει να διαφέρουν από αυτά που είχαν συμπληρωθεί 
στην ηλεκτρονική αίτηση): 


I. Πρόταση διδακτορικής διατριβής εκτυπωμένη από 
την οριστικοποιημένη ηλεκτρονική αίτηση (φέρει τον 
κωδικό ηλεκτρονικής υποβολής της αίτησης). 

II. Ενδεικτική βιβλιογραφία πρότασης διδακτορικής 
διατριβής, εκτυπωμένη από την οριστικοποιημένη ηλε¬ 
κτρονική αίτηση (φέρει τον κωδικό ηλεκτρονικής υπο¬ 
βολής της αίτησης). 

III. Βιογραφικό σημείωμα, εκτυπωμένο από την ορι- 
στικοποιημένη ηλεκτρονική αίτηση (φέρει τον κωδικό 
ηλεκτρονικής υποβολής της αίτησης). 

IV. Αντίγραφο δύο όψεων αστυνομικής ταυτότητας ή 
διαβατηρίου. 

V. Αντίγραφο πτυχίου Πανεπιστημίου ή ΤΕΙ. Προκειμέ- 
νου να μοριοδοτηθεί ο βαθμός πτυχίου, ο υποψήφιος 
προσκομίζει βεβαίωση του εν λόγω ΑΕΙ, όπου θα ανα¬ 
γράφεται ο τελικός βαθμός με ακρίβεια δύο δεκαδικών 
ψηφίων. Οι κάτοχοι πτυχίου της αλλοδαπής, υποβάλλουν 
βεβαίωση (απότοΔ.Ο.Α.Τ.Α.Π.) αντιστοιχίας της βαθμο¬ 
λογικής ή αξιολογικής κλίμακας του αλλοδαπού πτυχίου. 
Ενδεχόμενη παράλειψη προσκόμισης των ανωτέρω βε¬ 
βαιώσεων βαθμολογίας δεν συνεπάγεται απαράδεκτο 
της αίτησης υποψηφιότητας, αλλά απλώς θεωρείται ότι 
ο σχετικός τίτλος φέρει τον κατώτατο βαθμό του αντί¬ 
στοιχου ελληνικού Πανεπιστημίου ήΤ.Ε.Ι. (ν. 2527/1997) 
και μοριοδοτείται με πέντε (5) κατά τα αναφερόμενα 
στην παρ. 2.1 του Κεφαλαίου Δ της παρούσας. Επιπρο- 
σθέτως, σε περίπτωση που σε πτυχίο της ημεδαπής ή σε 
βεβαίωση αντιστοιχίας βαθμολογικής κλίμακας από το 
Δ.Ο.Α.Τ.Α.Π., δεν αναγράφεται βαθμός με δύο δεκαδικά 
ψηφία, αλλά μόνον χαρακτηρισμός (Καλώς, Λίαν Καλώς, 
Άριστα), θα λαμβάνεται ως βαθμός πτυχίου ο κατώτερος 
βαθμός της κλίμακας του αντίστοιχου χαρακτηρισμού 
του πτυχίου, ήτοι ο βαθμός 5,00 για το «καλώς», ο βαθ¬ 
μός 6,50 για το «λίαν καλώς» και ο βαθμός 8,50 για το 
«άριστα». 

VI. Βεβαίωση από τη Γραμματεία του Τμήματος/Σχολής 
στην οποία θα αναγράφονται: 

α) το κατά τον χρόνο υποβολής της αίτησης θέμα της 
υπό εκπόνηση διδακτορικής διατριβής, 

β) τα μέλη της Τριμελούς Συμβουλευτικής Επιτροπής 
και 

γ) η ημερομηνία ορισμού της τριμελούς συμβουλευ¬ 
τικής επιτροπής σύμφωνα με την απόφαση της Γενικής 
Συνέλευσης Ειδικής Σύνθεσης (Γ.Σ.Ε.Σ.) του Τμήματος. 
Επισημαίνεται ότι η Τριμελής Συμβουλευτική Επιτροπή 
θα πρέπει να έχει οριστεί μετά την 01-01 -2016. 

VII. Βεβαίωση τηςΤριμελούς Συμβουλευτικής Επιτρο¬ 
πής στην οποία θα αναγράφεται ότι το θέμα της διδα¬ 
κτορικής διατριβής εμπίπτει στον επιστημονικό τομέα, 
επιστημονικό κλάδο και στην εξειδίκευση που δηλώνει 
ο Υποψήφιος Διδάκτορας στην αίτηση-υπεύθυνη δή¬ 
λωσή του. 

VIII. Αντίγραφα εκκαθαριστικών σημειωμάτων των 
φορολογικών ετών 2014,2015 και 2016 αντιστοίχως. 

Στην περίπτωση που ο υποψήφιος δεν ήταν υπόχρεος 
υποβολής φορολογικής δήλωσης ενός ή περισσοτέρων 
εκ των ανωτέρω φορολογικών ετών, αντί του αντίστοι¬ 
χου εκκαθαριστικού σημειώματος ο υποψήφιος οφείλει 
να υποβάλει υπεύθυνη δήλωση του ν. 1599/1986 ότι δεν 

είναι υπόχρεος υποβολής φορολογικής δήλωσης, αναφέ- 
ροντας ειδικά τον σχετικό λόγο απαλλαγής του. 

IX. Για τους άνδρες υποψηφίους, πιστοποιητικό στρα¬ 
τολογικής κατάστασης. Σε περίπτωση αναβολής, η δι¬ 
άρκεια που θα αναγράφεται στο εν λόγω πιστοποιητικό 
θα πρέπει να συμπίπτει ή να υπερβαίνει τη διάρκεια της 
υποτροφίας και της εκπόνησης διδακτορικής διατριβής. 
Σε περίπτωση που η διάρκεια που αναγράφεται στο εν 
λόγω πιστοποιητικό δεν επαρκεί για την ολοκλήρωση 
της διδακτορικής διατριβής, ο υποψήφιος οφείλει να 
υποβάλει επιπλέον Υπεύθυνη Δήλωση του ν. 1599/1986 
ότι πληροί τις οριζόμενες από τον ν. 3421/2005 (ΦΕΚ 
τ. Α' 302/13-12-2005) προϋποθέσεις να του χορηγηθεί 
αναβολή για τη συνολική διάρκεια της υποτροφίας και 
των διδακτορικών σπουδών. 

X. Για τις περιπτώσεις ύπαρξης αναπηρίας, πιστοποιη¬ 
τικό Πρωτοβάθμιας Υγειονομικής Επιτροπής του ΚΕΠΑ 
από το οποίο θα προκύπτει η ύπαρξη αναπηρίας σε πο¬ 
σοστό 67% και άνω. 

4. Παραδεκτό της αίτησης - Επιλεξιμότητα αίτησης 
υποψηφιότητας 

4.1 Αιτήσεις υποψηφιότητας οι οποίες δεν θα υποβλη¬ 
θούν σύμφωνα με την προβλεπόμενη στο παρόν κεφά¬ 
λαιο διαδικασία ή είναι εκπρόθεσμες, δεν θα ληφθούν 
υπ'όψιν στην διαδικασία αξιολόγησης και επιλογής. 

4.2 Αιτήσεις υποψηφίων οι οποίοι δεν πληρούν τις 
προϋποθέσεις συμμετοχής του Κεφαλαίου Β', απορρί¬ 
πτονται ως μη επιλέξιμες κατά τα ειδικότερα αναφερό- 
μενα στο Κεφάλαιο Δ' της παρούσας. Επιπροσθέτως, 
αιτήσεις υποψηφιότητας οι οποίες δεν είναι ορθώς και 
πλήρως συμπληρωμένες ή δεν συνοδεύονται από όλα 
τα απαιτούμενα δικαιολογητικά απορρίπτονται ως μη 
επιλέξιμες κατά τα ειδικότερα αναφερόμενα στο Κεφά¬ 
λαιο Δ' της παρούσας. 

ΚΕΦΑΛΑΙΟ Δ' 

ΔΙΑΔΙΚΑΣΙΑ ΑΞΙΟΛΟΓΗΣΗΣ ΚΑΙ ΕΠΙΛΟΓΗΣ 

ΤΩΝ ΥΠΟΨΗΦΙΩΝ ΥΠΟΤΡΟΦΩΝ 

1. Αξιολόγηση αιτήσεων 

1.1. Η αξιολόγηση των υποψηφιοτήτων θα πραγμα¬ 
τοποιηθεί εξατομικευμένα, βάσει των κριτηρίων αξι¬ 
ολόγησης της παρ. 2 του παρόντος κεφαλαίου, από 
ανεξάρτητους αξιολογητές, μέσω της ολοκληρωμένης 
πλατφόρμας αξιολόγησης των ερευνητικών προτάσεων 
του Επιχειρησιακού Προγράμματος «Ανάπτυξη Ανθρώ¬ 
πινου Δυναμικού, Εκπαίδευση και Δια Βίου Μάθηση», 
2014-2020. 

1.2. Οι αξιολογητές επιλέγονται, κατόπιν σχετικής τους 
δήλωσης διαθεσιμότητας, από το Διοικητικό Συμβούλιο 
του ΙΚΥ και προκύπτουν από το πληροφοριακό σύστημα 
ΑΠΕΛΛΑ και το Μητρώο Αξιολογητών του ΙΚΥ. 

1.3. Η ανάθεση της αξιολόγησης κάθε αίτησης-πρό- 
τασης σε αξιολογητές πραγματοποιείται αυτοματοποι¬ 
ημένα μέσω της προαναφερόμενης ολοκληρωμένης 
πλατφόρμας αξιολόγησης βάσει ειδικού αλγορίθμου, 
λαμβάνοντας υπ' όψιν τη συνάφεια της πρότασης δι¬ 
δακτορικής διατριβής με την επιστημονική κατάρτιση 
κάθε αξιολογητή στον συγκεκριμένο επιστημονικό το¬ 
μέα, κλάδο και εξειδίκευση. 


2. Κριτήρια - Βαθμός αξιολόγησης. 

2.1. Η αξιολόγηση των υποψηφίων θα γίνει βάσει των 
ακόλουθων κριτηρίων τα οποία μοριοδοτούνται ως εξής: 

Α. Βαθμός πτυχίου (5-10 μόρια) με ακρίβεια δύο (2) 
δεκαδικών ψηφίων αποδίδει τον αντίστοιχο αριθμό μο¬ 
ρίων. 

Β. Βιογραφικό σημείωμα (0-10 μόρια) με ακρίβεια ενός 
(1) δεκαδικού ψηφίου. Συνεκτιμώνται προπτυχιακοί και 
μεταπτυχιακοί τίτλοι, πιστοποιημένη γνώση ξένων γλωσ¬ 
σών, δημοσιεύσεις σε έγκριτα επιστημονικά περιοδικά, 
ανακοινώσεις σε επιστημονικά συνέδρια, εμπειρία και 
οποιαδήποτε άλλη δραστηριότητα σχετίζεται με την 
προτεινόμενη διδακτορική διατριβή και συμβάλει στην 
απόκτηση επιστημονικής επάρκειας στον επιστημονικό 
τομέα, κλάδο και εξειδίκευση όπου εντάσσεται η αξιο¬ 
λογούμενη αίτηση-πρόταση. 

Γ. Ποιοτική αξιολόγηση πρότασης διδακτορικής δια¬ 
τριβής (0-80 μόρια). 

(ί) αρτιότητα (0 - 40), με ακρίβεια ενός (1) δεκαδικού 
ψηφίου, 

(ϋ) πρωτοτυπία (0 - 35), με ακρίβεια ενός (1) δεκαδικού 
ψηφίου, 

(ίϋ) ρεαλιστικό χρονοδιάγραμμα (0 - 5), με ακρίβεια 
ενός (1) δεκαδικού ψηφίου. 

2.2. Κάθε αίτηση αξιολογείται από δύο αξιολογητές. 
Η τελική βαθμολογία της ισούται με το μέσο όρο του 
βαθμού των δύο αξιολογητών (συμπεριλαμβανομένου 
του βαθμού πτυχίου). Σε περίπτωση βαθμολογικής 
απόκλισης μεγαλύτερης των τριάντα (30) μονάδων, η 
αξιολόγηση ανατίθεται και σε τρίτο αξιολογητή κατά τα 
οριζόμενα στην παράγραφο 1.3 του παρόντος. Η τελι¬ 
κή βαθμολογία, στην περίπτωση αυτή, προκύπτει από 
το μέσο όρο των δύο πλησιέστερων βαθμών ή από τον 
μέσο όρο των βαθμών και των τριών (3) αξιολογητών 
στην περίπτωση που οι βαθμολογίες τους ισαπέχουν. 

2.3. Αιτήσεις υποψηφιότητας με μέσο όρο βαθμολο¬ 
γίας μικρότερο από πενήντα (50) απορρίπτονται και 
αναγράφονται σε σχετικό Πίνακα που εγκρίνεται από 
το Διοικητικό Συμβούλιο του ΙΚΥ και αναρτάται στην 
επίσημη ιστοσελίδα του ΙΚΥ νννννν.ίΚγ.ςΓ (εφεξής «Πίνα¬ 
κας Απορριφθέντων»). 

3. Κατάταξη υποψηφίων - Έλεγχος επιλεξιμότητας - 
Επιλογή 

3.1. Μετά την ολοκλήρωση της αξιολόγησης των 
αιτήσεων η αρμόδια Υπηρεσία του ΙΚΥ καταρτίζει τον 
Πίνακα Απορριφθέντων και κατατάσσει τις υπόλοιπες 
αιτήσεις κατά φθίνουσα σειρά βαθμού αξιολόγησης, ανά 
επιστημονικό κλάδο (πίνακες κατάταξης ανά επιστημονι¬ 
κό κλάδο). Στην συνέχεια υπολογίζεται η κατανομή των 
θέσεων υποτροφιών, ανά επιστημονικό κλάδο, βάσει του 
τύπου που αναφέρεται στο Κεφάλαιο Α' της παρούσας ( 
(Χί/Υ)*330). Οι απαιτούμενες στρογγυλοποιήσεις σε ακέ¬ 
ραιο (προς τα πάνω ή προς τα κάτω), για την εφαρμογή 
του τύπου, αποφασίζονται από το Διοικητικό Συμβούλιο 
του ΙΚΥ το οποίο επικυρώνει την κατανομή των θέσεων 
ανά επιστημονικό κλάδο. 

3.2. Η αρμόδια Υπηρεσία του ΙΚΥ διενεργεί έλεγχο επι- 
λεξιμότητας των αιτήσεων κατά φθίνουσα σειρά βαθ¬ 
μού αξιολόγησης μέχρι να συμπληρωθούν οι πίνακες 

επιλεγέντων υποψηφίων ανά επιστημονικό κλάδο. Οι 
μη επιλέξιμες αιτήσεις (κατά το εδάφιο 4.2 της παρ. 4, 
του κεφ. Γ' της παρούσας απόφασης) τοποθετούνται σε 
πίνακα μη επιλέξιμων αιτήσεων. Ο Πίνακας Απορριφθέ- 
ντων και ο Πίνακας μη επιλέξιμων αιτήσεων εγκρίνονται 
από το Διοικητικό Συμβούλιο του ΙΚΥ και αναρτώνται 
στην επίσημη ιστοσελίδα του ΙΚΥ νννννν.ίΚγ.ςιΐ' (εφεξής 
"Πίνακας Μη Επιλέξιμων Αιτήσεων"). 

3.3. Σε περίπτωση ισοβαθμίας στην τελευταία θέση 
του πίνακα επιλεγέντων εκάστου επιστημονικού κλά¬ 
δου, προβάδισμα έχει ο υποψήφιος με τον μεγαλύτερο 
βαθμό στα εξής κριτήρια κατά σειρά προτεραιότητας: 
ί) στην ποιοτική αξιολόγηση της διδακτορικής διατρι¬ 
βής, ϋ) στον βαθμό πτυχίου, ίϋ) στο βιογραφικό σημεί¬ 
ωμα και ίν) στο μικρότερο μέσο όρο του εισοδήματος 
εισφοράς αλληλεγγύης. Εάν και στη συνέχεια προκύψει 
ισοβαθμία, το Διοικητικό Συμβούλιο του ΙΚΥ διενεργεί 
κλήρωση, στην οποία προσκαλούνται οι ισοβαθμούντες 
υποψήφιοι. 

3.4.0 Πίνακας Απορριπτέων, ο Πίνακας μη επιλέξιμων 
αιτήσεων και η κατανομή των θέσεων υποτροφιών ανά 
επιστημονικό κλάδο, εγκρίνονται από το Διοικητικό Συμ¬ 
βούλιο του ΙΚΥ και αναρτώνται στην επίσημη ιστοσελίδα 
του ΙΚΥ νννννν.ιΚγ.ςιΐ'. 

3.5. Ενστάσεις μπορούν να ασκηθούν μόνο κατά του 
Πίνακα Μη Επιλέξιμων Αιτήσεων, εντός τριών (3) εργα¬ 
σίμων ημερών από τη ανάρτηση-δημοσιοποίησή του 
στην ιστοσελίδα του ΙΚΥ. Οι ενστάσεις κατατίθενται στο 
ΙΚΥ ιδιοχείρως ή ταχυδρομικώς με συστημένη επιστολή 
(σφραγίδα ταχυδρομείου) ή διά μέσου εταιρίας ταχυ- 
μεταφορών (ςουπθΓ) και εξετάζονται από το Διοικητικό 
Συμβούλιο του ΙΚΥ. Οι ενιστάμενοι υποψήφιοι ενημε¬ 
ρώνονται εγγράφως για την απόφαση του Διοικητικού 
Συμβουλίου, εντός τριάντα ημερολογιακών ημερών από 
τη λήψη της. 

3.6. Αιτήσεις επαναξιολόγησης ή ενστάσεις ως προς 
τον βαθμό ή την διαδικασία αξιολόγησης δεν εξετάζο¬ 
νται. 

3.7. Μετά την ολοκλήρωση της ανωτέρω διαδικασίας 
καταρτίζονται οι πίνακες επιλεγέντων και επιλαχόντων 
υποψηφίων ανά επιστημονικό κλάδο, εγκρίνονται από 
το Διοικητικό Συμβούλιο του ΙΚΥ και αναρτώνται στην 
επίσημη ιστοσελίδα του (νννννν.ίΚγ.ςιΐ'). 

3.8. Σε περίπτωση διαγραφής ή παραίτησης επιλεγέ- 
ντος υποψηφίου, επιλέγεται επιλέξιμος υποψήφιος από 
τον πίνακα επιλαχόντων στον ίδιο επιστημονικό κλάδο 
και τηρουμένης της σειράς κατάταξης και του προβαδί¬ 
σματος σε περίπτωση ισοβαθμίας, κατά τα αναφερόμενα 
στην παρ. 3.3 του παρόντος. 

ΚΕΦΑΛΑΙΟ Ε' 

ΔΙΑΡΚΕΙΑ ΥΠΟΤΡΟΦΙΑΣ - 
ΟΙΚΟΝΟΜΙΚΕΣ ΠΑΡΟΧΕΣ 

1. Ως ημερομηνία έναρξης της υποτροφίας ορίζεται η 
ημερομηνία υπογραφής της σύμβασης κατά τα αναφε¬ 
ρόμενα στο κεφ. ΣΤ'της παρούσας. 

2. Η μέγιστη διάρκεια της υποτροφίας είναι αυτή που 
ανέγραψε έκαστος υπότροφος στην αίτηση υποψηφι¬ 
ότητάς του (αποτελεί συστατικό στοιχείο της αξιολο¬ 


γημένης αίτησης - πρότασης και δεν είναι δυνατόν να 
τροποποιηθεί μετά την οριστική υποβολή της). 

3. Σε κάθε περίπτωση, η υποτροφία λήγει την ημε¬ 
ρομηνία κατάθεσης της αίτησης ορισμού Επταμελούς 
Εξεταστικής Επιτροπής στην Γραμματεία του Τμήματος. 
Εάν η εν λόγω αίτηση δεν κατατεθεί εντός της ανωτέρω 
μέγιστης διάρκειας της υποτροφίας, η υποτροφία λήγει 
αυτοδικαίως και χωρίς προηγούμενη ειδοποίηση προς 
τον Υπότροφο και επέρχονται σε βάρος του οι συνέπειες 
της παρ. 9 του Κεφαλαίου Ζ της παρούσας. 

4. Στους υποτρόφους χορηγούνται μηνιαία τροφεία 
ύψους οκτακόσιων δέκα έξι ευρώ και ενενήντα λεπτών 
(816,90€), στα οποία συμπεριλαμβάνονται οι εκάστοτε 
νόμιμες κρατήσεις και ενδεχόμενα τραπεζικά έξοδα. 

ΚΕΦΑΛΑΙΟ ΣΤ' 

ΔΙΑΔΙΚΑΣΙΑ ΕΝΑΡΞΗΣ ΤΗΣ ΥΠΟΤΡΟΦΙΑΣ 

1. Οι επιλεγέντες υποψήφιοι καλούνται εντός τακτής 
προθεσμίας να συνάψουν σύμβαση με το ΙΚΥ, στην οποία 
εξειδικεύονται οι υποχρεώσεις τους και περιγράφονται 
ο σκοπός, η διάρκεια, οι όροι, τα ενδιάμεσα και τελικά 
παραδοτέα, οι οικονομικές παροχές και ο τρόπος κατα¬ 
βολής της υποτροφίας. 

2. Το ΙΚΥ διατηρεί την αποκλειστική ευχέρεια να ακυ¬ 
ρώνει την χορήγηση υποτροφίας στην περίπτωση που οι 
επιλεγέντες υπότροφοι δεν υποβάλουν υπογεγραμμένη 
τη σύμβαση, εντός της προθεσμίας που θα ορίσει το ΙΚΥ. 

3. Η έναρξη καταβολής της υποτροφίας πραγματο¬ 
ποιείται μετά την σύναψη της σύμβασης και την έκδοση 
σχετικής απόφασης του ΙΚΥ. 

ΚΕΦΑΛΑΙΟ Ζ' 

ΟΡΟΙ ΤΗΣ ΥΠΟΤΡΟΦΙΑΣ 

1. Η υποτροφία διέπεται από τους όρους της σύμβα¬ 
σης, της παρούσας απόφασης και της πρόσκλησης υπο¬ 
βολής αιτήσεων που εκδίδει το ΙΚΥ. 

2. Η υποτροφία θα καταβάλλεται στον υπότροφο εφό¬ 
σον διατεθούν στο ΙΚΥ τα απαραίτητα κονδύλια και υπό 
την προϋπόθεση ότι ο υπότροφος είναι εγγεγραμμένος 
στο εγκεκριμένο πρόγραμμα διδακτορικών σπουδών 
και παρουσιάζει ικανοποιητική πρόοδο. 

3. Το ΙΚΥ διατηρεί την αποκλειστική ευχέρεια να ανα¬ 
καλεί οποτεδήποτε την χορήγηση υποτροφίας, αν διαπι¬ 
στωθεί -ακόμη και εκ των υστέρων- ότι δεν συντρέχουν 
οι προϋποθέσεις επιλεξιμότητας ή δεν πληρούνται οι 
όροι της υποτροφίας και δικαιούται να αναζητήσει κατά 
την κρίση του το σύνολο ή μέρος της καταβληθείσης 
υποτροφίας, κατά τις διατάξεις του Κώδικα Είσπραξης 
Δημοσίων Εσόδων. 

4. Ο/η υπότροφος οφείλει: 

ί. να αφιερωθεί ουσιαστικά στην υλοποίηση της πρό¬ 
τασης διδακτορικής διατριβής για την οποία έχει επιλεγεί 
και να λάβει τον διδακτορικό τίτλο. Η τροποποίηση του 
τίτλου της διδακτορικής διατριβής επιτρέπεται κατόπιν 
έγκρισηςτης Γ.Σ.Ε.Σ, χωρίς την ουσιώδη αλλαγή της πρό¬ 
τασης διδακτορικής διατριβής, δεδομένου ότι αυτή έχει 
αξιολογηθεί για τη χορήγηση της υποτροφίας και απο¬ 
τελεί ουσιώδη όρο της, 

ϋ. να προσκομίσει στο ΙΚΥ, το αργότερο έως την λήξη 
της υποτροφίας, βεβαίωση της Γραμματείας του οικείου 

Τμήματος ή Σχολής από την οποία να προκύπτει η ημε¬ 
ρομηνία κατάθεσης αίτησης-πρότασης της Τριμελούς 
Συμβουλευτικής Επιτροπής για τον ορισμό Επταμελούς 
Εξεταστικής Επιτροπής κρίσης της διδακτορικής δια¬ 
τριβής, 

Μί. να μνημονεύει στις επιστημονικές εργασίες του 
καθώς και στην διδακτορική του διατριβή τα εξής: «Η 
υλοποίηση της διδακτορικής διατριβής συγχρηματοδο¬ 
τήθηκε μέσω της Δράσης «ΕΝΙΣΧΥΣΗ ΤΟΥ ΑΝΘΡΩΠΙΝΟΥ 
ΕΡΕΥΝΗΤΙΚΟΥ ΔΥΝΑΜΙΚΟΥ ΜΕΣΩ ΤΗΣ ΥΛΟΠΟΙΗΣΗΣ 
ΔΙΔΑΚΤΟΡΙΚΗΣ ΕΡΕΥΝΑΣ» από πόρουςτου Επιχειρησια¬ 
κού Προγράμματος «Ανάπτυξη Ανθρώπινου Δυναμικού, 
Εκπαίδευση και Δια Βίου Μάθηση», 2014-2020», 

ίν. να ενημερώνει εγγράφως και με αποκλειστικά δική 
του/της ευθύνη το ΙΚΥ για οποιοδήποτε θέμα αφορά την 
υποτροφία και την υλοποίηση της πρότασης διδακτορι¬ 
κής διατριβής και να υποβάλλει τα εκάστοτε απαιτού- 
μενα δικαιολογητικά σε πρωτότυπο. Ειδικότερα, όσον 
αφορά την ενδεχόμενη τροποποίηση των στοιχείων 
επικοινωνίας του/της (διεύθυνση κατοικίας, τηλέφωνο, 
διεύθυνση ηλεκτρονικού ταχυδρομείου, κ.τ.λ.) και των 
στοιχείων του τραπεζικού λογαριασμού του/της όπου 
θα καταβάλλεται η υποτροφία, η σχετική ενημέρωση 
θα γίνεται μέσω της διαδικτυακήςπύληςτου ΙΚΥ (9Γ9ΠΪ5. 

ϋψ.ςκ), 

ν. να υποβάλλει προς έγκριση, εντός προθεσμίας που 
θέτει το ΙΚΥ, στη μορφή και με τον τρόπο που θα υποδει¬ 
χθεί από το ΙΚΥ, έκθεση προόδου καθώς και οποιοδήποτε 
άλλο έγγραφο ενδεχομένως του/της ζητηθεί. Η έγκαιρη 
υποβολή των εκθέσεων προόδου και η έγκριση τους 
από το ΙΚΥ αποτελεί απαραίτητη προϋπόθεση για την 
χορήγηση και συνέχιση της υποτροφίας. Ειδικότερα, ο/η 
υπότροφος οφείλει να υποβάλει τα ακόλουθα ενδιάμεσα 
παραδοτέα: 

α) τριμηνιαίες εκθέσεις προόδου (1 η, 3η, 5η, 7η έκθεση 
προόδου κ.ο.κ.) που συντάσσονται και υπογράφονται 
από τον ίδιο τον υπότροφο, σε έντυπα που θα διατεθούν 
από το ΙΚΥ και 

β) εξαμηνιαίες εκθέσεις προόδου (2η, 4η, 6η έκθεση 
προόδου) που συντάσσονται και υπογράφονται απάτην 
Τριμελή Συμβουλευτική Επιτροπή, σε έντυπα που θα 
διατεθούν από το ΙΚΥ, 

γ) βεβαίωση της Γραμματείας του Πανεπιστημίου, με 
την λήξη της υποτροφίας, για την κατάθεση της αίτησης 
της Τριμελούς Συμβουλευτικής Επιτροπής για τον ορι¬ 
σμό της Επταμελούς Εξεταστικής Επιτροπής, 

νί. να καταθέσει στο ΙΚΥ, εντός τριμήνου από την λήξη 
της υποτροφίας τα εξής τελικά παραδοτέα: 

α) αντίγραφο του τίτλου αναγόρευσης σε διδάκτορα 
ή επίσημη βεβαίωση επιτυχούς υποστήριξης της διδα¬ 
κτορικής διατριβής ενώπιον της Επταμελούς Επιτροπής, 
καθώς και 

β) ένα ανάτυπο της διδακτορικής του διατριβής. Η 
διδακτορική διατριβή που περιέρχεται στο ΙΚΥ ανήκει 
στην πνευματική ιδιοκτησία του υποτρόφου, ο οποίος 
εκχωρεί στο ΙΚΥ το δικαίωμα να την χρησιμοποιεί κατά 
την κρίση του και ενδεικτικά για λόγους αξιολόγησης 
και διάδοσης του προγράμματος υποτροφιών και των 
αποτελεσμάτων της υποτροφίας. 


5. Τα τροφεία καταβάλλονται απολογιστικά σε τριμη¬ 
νιαία βάση, μέσω ηλεκτρονικής πληρωμής-μεταφοράς 
σε τραπεζικό λογαριασμό που τηρεί ο υπότροφος σε 
Τράπεζα της ημεδαπής, υπό τις εξής προϋποθέσεις: 

ί. Κατά τη διάρκεια της υποτροφίας, τα τροφεία κατα¬ 
βάλλονται κατόπιν έγκρισης του ενδιάμεσου παραδοτέ¬ 
ου της αντίστοιχης περιόδου. 

Μ. Η αποπληρωμή των τροφείων πραγματοποιείται 
μετά την κατάθεση των τελικών παραδοτέων. 

6. Ο υπότροφος, κατά την διάρκεια της υποτροφίας, 
δεν δικαιούται να λάβει άλλη υποτροφία για την προτει- 
νόμενη διδακτορική διατριβή ή άλλη έρευνα/διατριβή 
με συναφές θέμα από οποιαδήποτε άλλη πηγή (δημόσια, 
ιδιωτική, ευρωπαϊκή, διεθνή) καθ' όλη τη διάρκεια της 
υποτροφίας. Εξαίρεση αποτελούν οι υποτροφίες κινη¬ 
τικότητας, μέσω των ευρωπαϊκών προγραμμάτων που 
διαχειρίζεται το ΙΚΥ, προκειμένου ο/η υπότροφος να εκ¬ 
πονήσει μέροςτης διδακτορικής διατριβής στο εξωτερι¬ 
κό. Στην περίπτωση αυτή, ο/η υπότροφος υποχρεούται 
να ενημερώσει το ΙΚΥ, προσκομίζοντας βεβαίωση από 
τηνΤριμελή Συμβουλευτική Επιτροπή, στην οποία θα βε¬ 
βαιώνεται ότι η κινητικότητα δεν θα επηρεάσει αρνητικά 
το εγκεκριμένο χρονοδιάγραμμα και θα αναγράφονται 
α) το ευρωπαϊκό πρόγραμμα και β) το χρονικό διάστημα 
που θα διανυθεί στο εξωτερικό. 

7. Η απουσία του/της υποτρόφου από τον τόπο εκπό¬ 
νησης της διδακτορικής διατριβής καθώς και η ανάληψη 
δραστηριοτήτων οι οποίες θα μπορούσαν να επηρεά¬ 
σουν αρνητικά το εγκεκριμένο χρονοδιάγραμμα υλοποί¬ 
ησης της πρότασης διδακτορικής διατριβής (πρακτική 
άσκηση, μερική ή/και πλήρης απασχόληση ορισμένου 
χρόνου κ.λπ.), πραγματοποιείται με ευθύνη του/της 
υποτρόφου και τελεί υπό την προϋπόθεση έγκρισης 
τηςΤριμελούς Συμβουλευτικής Επιτροπής η οποία στην 
περίπτωση αυτή εκδίδει σχετική βεβαίωση που προσκο¬ 
μίζεται στο ΙΚΥ με ευθύνη του/της υποτρόφου. 

8. Σε οποιαδήποτε περίπτωση διακοπής ή ανάκλη¬ 
σης της υποτροφίας εξ υπαιτιότητας του υποτρόφου, 
εκτός των περιπτώσεων ανωτέρας βίας, ο υπότροφος 
υποχρεούται να επιστρέφει στο ΙΚΥ το συνολικό ποσό 
της καταβληθείσας υποτροφίας κατά τις διατάξεις του 
Κώδικα Είσπραξης Δημοσίων Εσόδων (Κ.Ε.Δ.Ε.). 

9. Αναστολή έναρξης ή ενδιάμεση αναστολή της υπο¬ 
τροφίας δεν επιτρέπεται, εκτός των περιπτώσεων ανω¬ 
τέρας βίας. Ως «ανωτέρα βία» νοείται κάθε απρόβλεπτη, 
έκτακτη κατάσταση ή συμβάν, πέραν του ελέγχου του 
υποτρόφου, που τον εμποδίζει ρητώς και βεβαιωμένα να 
ολοκληρώσει μία ή περισσότερες από τις υποχρεώσεις 
του που απορρέουν από τη σύμβαση και δεν μπορεί, στη 
συγκεκριμένη περίπτωση, να αποτραπεί ούτε με ενέρ¬ 
γειες άκρας επιμέλειας και σύνεσης. Για την συνδρομή 
περιστατικού ανωτέρας βίας αποφασίζει το Διοικητικό 
Συμβούλιο του ΙΚΥ, κατά την απόλυτη κρίση του, κατόπιν 
έγκαιρης, επαρκώς αιτιολογημένης και τεκμηριωμένης 
(με την υποβολή δικαιολογητικών από τους αρμόδιους 
δημόσιους ή και ιδιωτικούς φορείς και όργανα) αίτη¬ 
σης του/της υποτρόφου που φέρει και το σχετικό βάρος 
απόδειξης. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'876/13.03.2018 


ΚΕΦΑΛΑΙΟ Η' 

ΛΟΙΠΕΣ ΔΙΑΤΑΞΕΙΣ 

1. Ενστάσεις κατά της πρόσκλησης υποβολής αιτήσεων 
που εκδίδει το ΙΚΥ δεν γίνονται δεκτές. 

2. Η υποβολή πρότασης καθώς και η κατάρτιση και 
επικύρωση των πινάκων των επιλεγέντων υποψηφίων 
δεν συνεπάγεται καθ'οιονδήποτε τρόπο υποχρέωση του 
ΙΚΥ να καταρτίσει σύμβαση με τον ενδιαφερόμενο και να 
του χορηγήσει την υποτροφία. 

3. Οποιαδήποτε ζητήματα ανακύψουν κατά την υλο¬ 
ποίηση του εν λόγω προγράμματος υποτροφιών και δεν 


περιλαμβάνονται στην παρούσα απόφαση, ρυθμίζονται 
με αποφάσεις του Διοικητικού Συμβουλίου του ΙΚΥ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 6 Μαρτίου 2018 
Οι Υπουργοί 


Αναπληρωτής Υπουργός 

Οικονομίας 

και Ανάπτυξης 

ΑΛΕΞΑΝΔΡΟΣ ΧΑΡΙΤΣΗΣ 


Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΣ ΓΑΒΡΟΓΛΟΥ 



ΕΘΝΙΚΟ 

ΤΥΠΟΓΡΑΦΕΙΟ 

